სასიქოლი
სასიქოლი (ყაზახ. Сасықкөл — დამპალი ტბა) — ტბა ყაზახეთში, ბალხაშის ტბის აღმოსავლეთით. მოქცეულია ბალხაშ-ალაქოლის ქვაბულში, ზღვის დონიდან 350 მ სიმაღლეზე. ზედაპირის ფართობი მერყეობს 600-736 კმ²-ის ფარგლებში. მაქსიმალური სიღრმე 4,7 მ. ნაპირები დაბალია, იზრდება ლერწამი. საზრდოობა შერეულია. დონის რყევა 3 მ-ის ფარგლებშია. იყინება ნოემბერში. ყინულძვრაა აპრილის დასაწყისში. ერთვის მდინარეები თენთექი და ყარაქოლი. ნაკადებით უკავშირდება უიალის. განვითარებულია თევზჭერა. ონდატრის რეწვა.